Pressemeddelelse

November 2012

Ny Peugeot 208 Van

**Efter en rigtig god start for det nyeste medlem af Peugeot-familien, 208, lancerer Peugeot nu en varebilsudgave af den rappe løve: 208 Van.**

**Peugeot 208 Van kombinerer personbilsudgavens elegante design og dynamiske køreegenskaber med en varebils fleksibilitet, og den kan allerede nu bestilles hos Peugeot-forhandlerne til en attraktiv frapris på 79.990 kr. ekskl. moms for en 1.0 VTi Access 3-dørs.**

208 Van – maksimal køreglæde i arbejdslivet

Med lanceringen af 208 Van kan Peugeot føje endnu en model til Danmarks bredeste varebilsprogram.

208 er på mange måder udtryk for nytænkning, og det nyder 208 Van godt af. Selvom den er 7 cm kortere end 207 og 1 cm lavere, er akselafstanden den samme og rumfornemmelsen endda større, idet der er mere plads ved førersædet. Førerens oplevelse bag rattet har været fokusområde under udviklingen af bilen, og resultatet er bl.a. et innovativ cockpit med et lille sporty rat, som giver direkte udsyn til instrumenterne. Herudover er 208 Van ligesom personbilsudgaven udstyret med et moderne infotainment system med en 7” touch skærm (standard fra Active-niveau), som giver mulighed for at styre diverse funktioner.

En letvægter med miljømæssig tyngde

Peugeots ingeniører har udviklet nogle tekniske løsninger, som har resulteret i en bil, der sammenlignet med 207 gennemsnitligt er 110 kg lettere. Indstigningsmodellen vejer 975 kg, hvilket er hele 173 kg mindre end 207.

Den markante vægtreduktion og den optimerede aerodynamik placerer 208 Van blandt de stærkeste i segmentet, når det gælder brændstofforbrug og CO2-udledning. En unik feature ved 208 Van-programmet er således, at der findes en version i energiklasse A++:   
208 Van 1.4 e-HDi med ESG, som har et brændstofforbrug på 29,4 km/l og en CO2-udledning på 87 g/km, hvilket betyder, at den rent faktisk er afgiftsfri.

Herudover har HDi-versionerne et ekstra trumfkort i ærmet i forbindelse med bykørsel. De er alle udstyret med Peugeots partikelfilter-teknologi, som ved hjælp af et additiv sikrer hurtig høj temperatur og dermed effektiv regenerering af partikelfilteret.

Også Peugeots nye 3-cylindrede benzinmotorer bidrager til den skarpe miljøprofil. De kører henholdsvis optil 22,2 og 23,3 km/l, hvilket placerer dem blandt de absolut mest brændstoføkonomiske i sin klasse.

Attraktiv økonomi

208 Van tilbyder en attraktiv TCO (Total cost of ownership) med lav grøn ejerafgift og lave driftsomkostninger, hvilket sammen med det generelle lave brændstofforbrug gør den egnet som en lille varebil til både by- og pendlerkørsel og derfor rammer en bred målgruppe af både mindre erhverv, kommuner, hjemmeplejen, virksomheder med meget bykørsel og private. Med den lave CO2-udledning er eksempelvis ESG-versionen yderst interessant for offentlige virksomheder, som fører CO2-regnskab.

Versioner og priser

208 Van fås i følgende versioner:

* 1.0 VTi 68 hk 3- dørs Access – Excl. moms 79.990 kr./ inkl. moms 99.101 kr.
* 1.2 VTi 82 hk 5-dørs Active – Excl. moms 98.990 kr. / inkl. moms120.348 kr.
* 1.4 e-HDi 68 hk ESG 5-dørs Active – Excl. moms 104.990 kr. / inkl. moms131.237 kr.
* 1.4 HDi 68 hk 5-dørs Active – Excl. moms 95.990 kr. / inkl. moms119. 409 kr.
* 1.6 e-HDi 92 hk 5-dørs Active – Excl. moms 105.990 kr. / inkl. moms130.948 kr.

(Omkostninger til syn skal tillægges.)